stanford-oval/wikipedia huggingface dataset:
Virginia Beach
Talous

Virginia Beachin talouden kulmakiviä ovat matkailu, paikalliset sotilastukikohdat, maatalous, teollisuus, sekä tukku- ja vähittäiskauppa. Kaupungin pitkä merenranta on suosittu matkailukohde, minkä lisäksi kaupungissa järjestetään esimerkiksi messuja ja kokouksia. Kaupungin suuriin sotilastukikohtiin lukeutuvat esimerkiksi Little Creek Naval Amphibious Base ja Oceana Naval Air Station. Maataloudella on huomattava rooli kaupungin taloudessa. Alueella tuotetaan esimerkiksi viljaa ja vihanneksia, sekä valmistetaan maitotuotteita. Suuri rooli on myös vähittäis- ja tukkukaupalla. Lynnhaven Mall -ostoskeskus on suuri työnantaja.
Kotitalouksien keskimääräiset vuosittaiset ansiot Virginia Beachissä aikavälillä 2012–2016 olivat 67 719 Yhdysvaltain dollaria ja henkilöä kohden 33 250 dollaria. 8,2 % väestöstä eli köyhyysrajan alapuolella.
Väestö

Virginia Beachin asukasluku oli vuoden 2010 väestönlaskennan mukaan 437 994 ja vuoden 2017 arvion mukaan 450 435. Suuremman Virginia Beach–Norfolk–Newport News -metropolialueen asukasluku oli vuonna 2010 1 671 683. Kaupungin asukkaista 67,6 % oli taustaltaan valkoisia, 19,1 % afroamerikkalaisia, 0,3 % intiaaneja, 7,6 % latinoja mistä tahansa rodusta ja 6,5 % aasialaisia. 12,1 % kaupungin asukkaista puhui kotonaan jotakin muuta kieltä kuin englantia ja 9,1 % kaupungin asukkaista oli syntynyt ulkomailla.
Aiheesta muualla

Kuvia tai muita tiedostoja aiheesta Virginia Beach Wikimedia Commonsissa
Kaupungintalo.
Adam Thoroughgood House.
Auringonottajia kaupungin hiekkarannalla.
Vĩnh Long (maakunta)

Maakunta Vietnamin kartalla.
Vĩnh Long on  maakunta Vietnamin eteläosassa,  Đồng Bằng Sông Cửu Longin alueella. Sen pääkaupunki on Vĩnh Long. Huhtikuussa 2009 maakunnassa oli noin 1,028 miljoonaa asukasta. Maakunnan pinta-ala on 1480  km².
Vinho Longin pohjoispuolella virtaa Tien-joki. Maakunnan pääkaupungin Vinh Longin lähellä joessa on rehevä Anh Binhin saari, joka on luontomatkailijoiden suosima kohde.
Aiheesta muualla

Kuvia tai muita tiedostoja aiheesta Vĩnh Long (maakunta) Wikimedia Commonsissa
Vilho Askola

Taiteilija Vilho Askola (oik.) ja Foto-Nyblin Oy:n esimies Kalevi Österberg tarkastelevat suurennuskonetta, joka lahjoitettiin vuonna 1967 Nurmijärven Kamerakerholle.
Vilho Askola (9. marraskuuta 1906 Pietari – 27. huhtikuuta 1994 Nurmijärvi) oli nurmijärveläinen taidegraafikko. Hänet muistetaan muun muassa suomalaista maisemaa kuvaavista puupiirroksistaan. Askolan kotikieli oli suomi, ja suurimman osan elämästään hän asuikin Suomessa.
Ollessaan 20-vuotias Askola aloitti opiskelunsa Taideteollisessa keskuskoulussa Helsingissä, opiskeli siellä 1927–1929, ja sen jälkeen hän jatkoi Suomen Taideyhdistyksen piirustuskoulussa 1929–1931.
Hänen ensimmäinen kansainvälinen näyttelynsä oli Moskovassa vuoden 1934 puolivälissä. Nurmijärvelle Askola lähti vuonna 1941, jossa asui myös hänen aviopuolisonsa Pirkko. Heillä oli yksi tytär. Vilho Askola on myös kirjoittanut kirjoja.
Vuonna 2006 tuli kuluneeksi sata vuotta Vilho Askolan syntymästä, ja Nurmijärven museo julkaisi juhlavuodesta internetsivut.
Kirjallisuutta

Anttonen, Erkki: ”Askola, Vilho (1906–1994)”, Suomen kansallisbiografia, osa 1, s. 421–422.  Helsinki:  Suomalaisen Kirjallisuuden Seura, 2003.  ISBN 951-746-442-8.  / Teoksen verkkoversio.
Sormunen, Irja: Nurmijärven pitäjän historia 1900–1970, III osa, 1974
Askola, Vilho – Hervo, Erkki & Pietilä, Tuulikki: Puupiirros, 1982
Askola, Vilho – Oja, Onni: Puupiirtäjän taiteen taipaleelta, 1985
Jäntti, Y. A. – Vehmas, E. J.: Suomen taiteen vuosikirja, 1946
Aiheesta muualla

Vilho Askolan muistokirjoitus Helsingin Sanomissa.
Vilho Askola Valtion taidemuseon kokoelmissa[vanhentunut linkki]
Vilho Askolan juhlavuoden sivut (Arkistoitu – Internet Archive)
Askola, Vilho hakuteoksessa Uppslagsverket Finland (2012). (ruotsiksi)
Virginia Lee

| Mitalit> Maa:   Australia.Naisten soutu. Olympialaiset  | Mitalit> Maa:   Australia.Naisten soutu. Olympialaiset  | Mitalit> Maa:   Australia.Naisten soutu. Olympialaiset  | Maa:   Australia> Naisten soutu. |
| --- | --- | --- | --- |
|  Pronssia | Atlanta 1996 | kevyt pariairokaksikko |  |
| MM-kilpailut  | MM-kilpailut  | MM-kilpailut  |  |
|  Kultaa | Montreal 1992 | kevyt perämiehetön nelonen |  |
|  Pronssia | St. Catharines 1999 | kevyt pariairokaksikko |  |
Virginia Lee (s. 6. huhtikuuta 1965 Sydney, Australia) on australialainen soutaja, joka saavutti olympiapronssia ja voitti yhden maailmanmestaruuden.
Lee aloitti arvokilpailu-uransa kevyessä perämiehettömässä nelosessa ja sijoittui MM-kilpailuissa neljänneksi Nottinghamissa 1986 ja Kööpenhaminassa 1987. Montrealissa 1992 hän voitti maailmanmestaruuden ja Račicen MM-kilpailuissa 1993 hän sijoittui jälleen neljänneksi.
Vuonna 1994 Lee kilpaili kevyessä pariairokaksikossa ja sijoittui Annabel Katerin kanssa Indianapolisin MM-kilpailuissa seitsemänneksi. Tampereen MM-kilpailuissa 1995 Leen parina oli Joanne Morgan ja tuloksena neljäs sija. Atlantan olympialaisissa 1996 kevyet luokat olivat ensi kertaa mukana olympiaohjelmassa ja Lee saavutti Rebecca Joycen kanssa pronssia kevyessä pariairokaksikossa.
Lee palasi MM-kilpailuihin vuonna 1999 ja saavutti Sally Newmarchin kanssa St. Catharinesissa pronssia kevyessä pariairokaksikossa. Sydneyn olympialaisissa 2000 he sijoittuivat neljänneksi.
William Painter

William Painter (1838–1906) oli keksijä, joka keksi mm. kruunukorkin ja pullonavaajan.
Painter syntyi Irlannissa ja muutti Yhdysvaltoihin 20-vuotiaana. Hän asettui asumaan Baltimoreen, ja sai keksinnöilleen kaikkiaan 80 patenttia. Kruunukorkin menestystä siivitti samaan aikaan tapahtunut hiilihapollisten juomien yleistyminen. Crown Cork and Seal Company -niminen yritys alkoi valmistaa kruunukorkkeja ja vakuuttaa juomavalmistajia korkin ylivertaisuudesta. Korkintuotanto laajeni nopeasti, ja kun Painter kuoli vuonna 1906 varakkaana miehenä, yrityksellä oli jo tytäryhtiöt Saksassa, Ranskassa, Brasiliassa ja Japanissa.
Walker Percy

| Walker Percy |
| --- | --- |
 Walker Percy
Henkilötiedot
Syntynyt: 1916 Birmingham, Alabama, Yhdysvallat
Kuollut: 1990 (73–74 vuotta) Covington Louisiana, Yhdysvallat
Ammatti:  kirjailija
Kirjailija
Äidinkieli: englanti
Tuotannon kieli: englanti
Esikoisteos:  The Moviegoer
Pääteokset:  The Moviegoer
Aiheesta muualla
Löydä lisää kirjailijoitaKirjallisuuden teemasivulta
Walker Percy (1916 Birmingham, Alabama, Yhdysvallat – 1990 Covington, Louisiana, Yhdysvallat) oli yhdysvaltalainen kirjailija. Hän valmistui 1941 lääkäriksi Columbian yliopistosta. Hän ei kuitenkaan harjoittanut lääkärintointa sen jälkeen kun hän sairastui tuberkuloosiin. Hän kiinnostui kristillisestä eksistentialismista, mikä leimasi hänen tuotantoaan, samoin kuin etelävaltiolaisuus ja vuonna 1946 tapahtunut kääntyminen katolisuuteen.
Percy sai esikoisromaanistaan The Moviegoer (1961) National Book Award -palkinnon. Teoksessa Lancelot hän käsittelee pahuutta.
Väärä-Väihi

| Väärä-Väihi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°53′02″N, 24°38′23″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kuoreveden alue (35.61)
Laskujoki:  oja Keskimmäinen-Väihiin 
Järvinumero:  35.613.1.008
Mittaustietoja
Pinnankorkeus:  163,6 m  
Rantaviiva:  0,916 km  
Pinta-ala:  4,296 ha  
Saaria:  ei saaria 
 fiVäärä-Väihi 
Väärä-Väihi  on Keski-Suomessa Jämsässä Pihlaiston kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 4,3 hehtaaria ja se on 350 metriä pitkä ja 200 metriä leveä. Lammella ei ole kartan mukaan saaria. Sen rantaviivan pituus on 900 metriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kuoreveden alueella (35.61), jonka Vuohijoen valuma-alueeseen (35.613) se kuuluu.
Vähikkälä

| Vähikkälä |
| --- | --- |
 Vähikkälä
 Koordinaatit: 60°47′05.7″N, 24°31′55.5″E 
Kunta:  Janakkala
Väkiluku:  n. 400
Infobox OKVirheellinen NIMI-arvo: 
Vähikkälä on kylä Janakkalan kunnassa. Kylän asukasmäärä on noin 400, mutta sen alueella sijaitsee lisäksi noin 300 kesäasuntoa. Vähikkälässä on vuonna 1882 valmistunut hirsirakenteinen kyläkoulu ja kylällä toimii VPK.
Kylän läheisyydessä on Valajärvi, jossa on myös kunnan uimaranta.
Vähikkälä on valittu Kanta-Hämeen vuoden kyläksi kahdesti vuosina 2001 ja 2019.
Virginia McKenna

Virginia McKenna
Virginia McKenna OBE (s. 7. kesäkuuta 1931) on brittiläinen näyttelijä. Hän syntyi Lontoossa ja opiskeli Central School of Speech and Dramassa.
McKenna esiintyi teatterissa jo ennen vuonna 1952 tapahtunutta elokuvadebyyttiään. Hän voitti uransa aikana niin Baftan kuin Laurence Olivier -palkinnonkin; hän oli ehdolla myös Golden Globen saajaksi.
Elokuvia, joissa McKenna on esiintynyt, ovat muiden muassa A Town Like Alice (1956), Naisvakooja (1958) ja Elsa – vapaana syntynyt (1966). Tunnettu näyttelijä on myös eläinten oikeuksien puolestapuhuja.
Aiheesta muualla

Virginia McKenna Internet Movie Databasessa. (englanniksi)
Välitön vero

Välitön vero on vero, joka tulee suoraan (välittömästi) verovelvollisen maksettavaksi ja määräytyy verovelvollisen omien tulojen perusteella. Välittömiin veroihin kuuluviksi luetaan mm. valtion ansiotulovero, kunnallisvero, yhteisövero, sairausvakuutusmaksu, työnantajan sosiaalivakuutusmaksu, kiinteistövero ja arpajaisvero.
Walker Buehler

| Walker Buehler |
| --- | --- |
 Walker Buehler vuonna 2017.
Henkilötiedot
Koko nimi:  Walker Anthony Buehler
Syntynyt: 28. heinäkuuta 1994 (ikä 30) Lexington, Kentucky
Kansalaisuus:  yhdysvaltalainen
Baseballpelaaja
Pelipaikka:  syöttäjä
Pituus:  188 cm
Paino:  83 kg
Lyöntipuoli:  oikea
Heittokäsi:  oikea
Nyk. joukkue:  Los Angeles Dodgers
Sarja:  Major League Baseball
Pelaajaura
Seurajoukkueet
 2017– :   Los Angeles Dodgers 
Walker Anthony Buehler (s. 28. heinäkuuta 1994) on yhdysvaltalainen baseballpelaaja, pelipaikaltaan syöttäjä, joka edustaa Major League Baseball (MLB) -sarjan Los Angeles Dodgersia. Dodgers varasi hänet MLB:n vuoden 2015 varaustilaisuudessa 24. pelaajana. Hän teki MLB-debyyttinsä vuonna 2017.
Buehler valittiin kaudella 2019 ensimmäistä kertaa MLB:n tähdistöotteluun.
Aiheesta muualla

Walker Buehler MLB.comissa (englanniksi)
Väärinpäin lentävät linnut

| Väärinpäin lentävät linnut Jippu |
| --- | --- | --- |

Studioalbumin tiedot
 Julkaistu: 25. huhtikuuta 2012
 Formaatti: CD, digitaalinen
 Tyylilaji: pop
 Kesto: 41.02
 Levy-yhtiö: Warner Music
Listasijoitukset
  Suomen virallinen lista: 8.
Jipun muut julkaisut
| Pimeä onni 2010 | Väärinpäin lentävät linnut 2012 | Rakkauden joulu 2014 |
Singlet albumilta Väärinpäin lentävät linnut
 ”Väärinpäin lentävät linnut” Julkaistu: maaliskuu 2012  ”Eva” Julkaistu: toukokuu 2012
Väärinpäin lentävät linnut on Jipun 25. huhtikuuta 2012 julkaistu kolmas sooloalbumi. Levy sijoittui sen ensimmäisellä listaviikolla Suomen virallisen albumilistan kahdeksannelle sijalle.
Albumin ensimmäisenä single, Väärinpäin lentävät linnut julkaistiin digitaalisesti 12. maaliskuuta 2012. Toisena singlenä julkaistiin levyn avausraita Eva.
Kappaleet

Eva (Kielletyllä iholla) – 3.50
Henki ja elämä – 3.26
Väärinpäin lentävät linnut – 3.56
Kuningas – 3.21
Suojassa – 4.15
Hei me erotaan – 3.26
Väärin tein – 3.18
Kotona taas – 4.17
Onneton morsian – 3.57
Inhoan sinua – 3.42
Haluun unohtaa rauhassa – 3.34
Arvostelut

Nuorgam: 64/100
Rumba:
Soundi:
Aiheesta muualla

Antti Pikkanen: Jippu - Syntinen nainen. City-lehti 9/2012.
Markus Hilden: Väärinpäin lentävät linnut. Nuorgam 24.04.2012.
Mikko Meriläinen: Väärinpäin lentävät linnut (Arkistoitu – Internet Archive). Soundi 5/2012.
Jami Järvinen: Väärinpäin lentävät linnut. Rumba 5/2012.
Vääksy (Kangasala)

Vääksy on Kangasalan kaupunginosa 15 keskustan itäpuolella Vääksynjoelta koilliseen. Vääksy ulottuu Vesijärveltä Längelmävedelle ja siihen kuuluu myös Pelisalmi ja Majaalahti. Vääksyn kautta kulkee kantatie 58 (Ponsantie) Orivedelle ja seututie 325 (Sahalahdentie) Sahalahdelle.
Kaupunginosan nimi liittyy vanhaan asutukseen Vääksyn kylässä ja Vääksyn kartanoon. Alueella on myös vanha Kerppolan kylä.
Walkerin piirikunta (Texas)

Walkerin piirikunta (engl. Walker County) on Yhdysvaltojen Texasin osavaltiossa sijaitseva piirikunta. Sen väkiluku oli 72 971 vuonna 2019. Piirikunnan hallintokeskus on  Huntsvillen kaupunki. Piirikunta on perustettu vuonna 1875.
Aiheesta muualla

Kuvia tai muita tiedostoja aiheesta Walkerin piirikunta (Texas) Wikimedia Commonsissa
Virginia Nyambura

| Virginia Nyambura |
| --- | --- |

Henkilötiedot
Koko nimi:  Virginia Nyambura Nganga
Syntynyt: 20. heinäkuuta 1993 (ikä 31)
Yleisurheilija
Laji:  3 000 metrin estejuoksu
Ennätykset:  9.13,85
Timanttiliiga
Kaudet:  2015-
Voitot:  3
 Tietolaatikko päivitetty 26. elokuuta 2015 
Aiheesta muualla
Timanttiliiga
Virginia Nyambura Nganga (s. 20. heinäkuuta 1993) on kenialainen juoksija, joka kilpailee pääosin 3 000 metrin estejuoksussa.
Vuoden 2010 nuorten kesäolympialaisista Singaporesta Nyambura saavutti kultaa 2 000 metrin estejuoksusta. Toukokuussa 2015 hän oli saavuttamassa hopeamitalia pitkän matkan sekaviestistä IAAF World Relays -kilpailuista Bahamalta. Nyambura on voittanut urallaan kolme Timanttiliigan osakilpailua, kaikki kaudelta 2015. Pekingin MM-kilpailuissa 2015 hän sijoittui estejuokussa seitsemänneksi.
Ennätykset

3 000 metrin estejuoksu: 9.13,85 (Monaco 2015)
Vääksyn rullarata

Vääksyn rullarata oli Asikkalassa Vääksynharjun kannaksella Vesijärven kanavan länsipuolella sijainnut tukkiensiirtorata, joka oli käytössä vuosina 1877–1898.
Rataa käyttivät vuonna 1870 perustettu Lahden saha ja vuonna 1874 perustettu Vesijärven saha. Sahat kuljettivat aluksi tukkinsa viereisen vuonna 1871 valmistuneen Vesijärven kanavan kautta nippu-uittona tai erikoisrakenteisissa proomuissa. Koska tämä oli hidasta ja aiheutti lisäkustannuksia, päättivät sahat rakentaa kanavan viereen rullaradan. Esikuvina olivat Tampereella Pispalanharjun yli vuosina 1869 ja 1875 rakennetut vastaavanlaiset siirtolaitteet.
Rullarata rakennettiin talvella 1877 ja sen rakennutti Vesijärven sahan omistanut August Fellman. Tukit nostettiin Päijänteen rannasta 12 hevosvoiman höyrykoneen vetämien kettinkien avulla 400 metrin matkan Vääksynharjun laelle, jossa sijaitsi myös radan tiilinen konehuone. Täältä tukit laskivat painovoimalla rullarataa pitkin alas Vesijärven rantaan, jossa ne koottiin hinattavaksi lautaksi. Tällä osuudella sijaitsi myös kaksi puusiltaa, joita pitkin harjulla kulkevat maantiet ylittivät radan. Radalla voitiin kuljettaa 300-1 000 tukkia vuorokaudessa; määrä riippui tukkien koosta.
Rullarata oli käytössä vuoteen 1898 saakka, joskin sen käyttö vaihteli saha-alan suhdanteiden mukana ja rullarata oli välillä pysähdyksissäkin joitakin vuosia. Vääksyn rullarata purettiin vuonna 1905 ja nykyisin siitä muistuttavat vain kadunnimet Rillitie ja Rullatie.
Virginia Kirchberger

Virginia Kirchberger (s. 25. toukokuuta 1993) on itävaltalainen jalkapalloilija, pelipaikaltaan puolustaja. Hän on pelannut Itävallan naisten maajoukkueessa kesäkuun 2022 loppuun mennessä 87 maaottelua, joissa hän on tehnyt kaksi maalia. Hän pelasi muun muassa EM-kisoissa 2017, joissa Itävalta selviytyi välieriin. Ensimmäisen maaottelunsa hän pelasi kesäkuussa 2010 Maltaa vastaan.
Seuratasolla Kirchberger edustaa saksalaista Eintracht Frankfurtia. Vuodet 2011–2014 hän edusti BV Cloppenburgia, vuosina 2014–2015 ja 2016–2018 MSV Duisburgia, kauden 2015–2016 1. FC Kölniä sekä vuosina 2018–2020 SC Freiburgia.
Aiheesta muualla

Kuvia tai muita tiedostoja aiheesta Virginia Kirchberger Wikimedia Commonsissa
Itävallan joukkue – Jalkapallon naisten EM-kilpailut 2017
1 Zinsberger |
2 Georgieva |
3 Naschenweng |
4 Pinther |
5 Maierhofer |
6 Schiechtl |
7 Wenninger |
8 Prohaska |
9 Zadrazil |
10 Burger |
11 Schnaderbeck |
12 Enzinger |
13 Kirchberger |
14 Dunst |
15 Billa |
16 Eder |
17 Puntigam |
18 Feiersinger |
19 Aschauer |
20 Makas |
21 Pfeiler |
22 Klein |
23 Grössinger |
Valmentaja Thalhammer
Itävallan joukkue – Jalkapallon naisten EM-kilpailut 2022
1 Zinsberger |
2 Georgieva |
3 Naschenweng |
4 Degen |
5 Schasching |
6 Schiechtl |
7 Wenninger |
8 Dunst |
9 Zadrazil |
10 Feiersinger |
11 Schnaderbeck |
12 Wienroither |
13 Kirchberger |
14 Höbinger |
15 Billa |
16 Eder |
17 Puntigam |
18 Hickelsberger-Füller |
19 Hanshaw |
20 Makas |
21 Kresche |
22 Enzinger |
23 Pal |
Valmentaja Fuhrmann
Viseu

| Viseu |
| --- | --- |
 Viseu
 lippu:  vaakuna
 Viseu Portugalin kartalla
Valtio:  Portugali
Alue:  Centro
Ala-ala:  Dão-Lafões
Piiri:  Viseu
Hallinto:  
 – Hallinnon tyyppi:  Kunta
 – Pormestari:  Conceição Azevedo
Pinta-ala:  
 – Kokonaispinta-ala:  507,10 km²
Väkiluku (2020):  98 103
 – Väestötiheys:  193,5 as./km²
 
 www.cm-viseu.pt 
Infobox OKVirheellinen NIMI-arvo: 
Viseu on kaupunki ja kunta Portugalin keskiosissa. Se sijaitsee Viseun piirissä, jonka pääkaupunki se on. Vuonna 2020 Viseun asukasluku oli 98 103.
Historia

Viseussa on ollut asutusta rautakaudelta asti. Legendan mukaan Viriatus olisi ollut Viseusta tai ainakin asunut siellä. Maurit valloittivat kaupungin 700-luvulla ja kristityt valloittivat kaupungin takaisin vuonna 1058. Kaupunki sijaitsee strategisesti hyvällä paikalla ja kaupungin ympärille rakennettiin suojamuureja. Osia muurista ja sen porteista ovat vieläkin nähtävillä.
Talous

Viseu on tunnettua viininviljelyaluetta, josta tulevat Dão-viinit. Muita elinkeinoja ovat teollisuus ja käsityöt kuten keramiikka.    
Kaupungissa järjestetään vuosittain Feira de São Mateus, joka on Portugalin vanhimpia markkinoita.
Freguesiat

| 0 | 1 | 2 |
| --- | --- | --- |
|  Abraveses  Barreiros e Cepões  Boa Aldeia, Farminhão e Torredeita  Bodiosa  Calde  Campo  Cavernães  Cota  Couto de Baixo e Couto de Cima |  Faíl e Vila Chã de Sá  Fragosela  Lordosa  Mundão  Orgens  Povolide  Ranhados  Repeses e São Salvador |  Ribafeita  Rio de Loba  Santos Evos  São Cipriano e Vil de Souto  São João de Lourosa  São Pedro de France  Silgueiros  Viseu |
Blue Öyster Cult

| Blue Öyster Cult |
| --- | --- |
 Blue Öyster Cult esiintymässä Edmontonissa vuonna 2012.
Tiedot
Toiminnassa:  1967–
Tyylilaji:  hard rock, heavy metal, psykedeelinen rock, progressiivinen rock
Kotipaikka:  Long Island, New York, Yhdysvallat
Laulukieli:  englanti
Jäsenet:  Eric Bloom,  laulu, kitara (1970–)  Buck Dharma,  kitara, laulu (1970–)  Kasim Sulton,  basso (2012–)  Richie Castellano,  basso, laulu, kitara, kosketinsoittimet (2004–)  Jules Radino,  rummut (2004–) 
Levy-yhtiö:  Columbia Records   CMC International  
Aiheesta muualla
Kotisivut
Infobox OKNimi-testi OK: 
Blue Öyster Cult (josta käytetään myös lyhennystä BÖC) on yhdysvaltalainen rockyhtye, jonka musiikki luokitellaan yleensä heavy metaliksi tai hard rockiksikenen mukaan?. Blue Öyster Cultin musiikissa on ollut vuosien aikana vaikutteita myös muun muassa progressiivisesta ja psykedeelisestä rockista sekä kaupallisemmasta AOR-vaikutteisesta musiikista. Yhtyeen musiikkia on kutsuttu myös ”ajattelevan ihmisen metalliksi”. Yhtye itse on todennut heavy metal -maineensa olevan enemmän imagollinen kuin musiikillinen asia. Yhtye on myynyt levyjään maailmanlaajuisesti noin 14 miljoonaa, joista yli puolet eli yli 7 miljoonaa Yhdysvalloissa.
Blue Öyster Cultin tunnetuin kappale on vuoden 1976 single ”(Don’t Fear) The Reaper” albumilta Agents of Fortune. Suomalainen HIM ja useat muutkin yhtyeet ovat julkaisseet siitä cover-version. Se on mukana myös Stephen Kingin Tukikohta-televisiosarjassa, elokuvassa Halloween – naamioiden yö sekä videopeleissä Prey ja RoadKill. Muita Blue Öyster Cultin hittikappaleita ovat esimerkiksi ”Burnin’ for You” ja ”Godzilla”. Blue Öyster Cult on esiintynyt Suomessa Forssan Sunrock-festivaalilla juhannuksena 1983, Helsingin Tavastia-klubilla kesäkuussa 1998 ja Helsingin Circuksessa elokuussa 2016.[lähde? ]
Historia > Kaupallinen läpilyönti ja musiikillinen taantuminen (1976–1979)

Vuonna 1976 yhtye julkaisi singlenä Donald Roeserin sävellyksen "(Don’t Fear) The Reaper". Kaupallista potentiaalia omaavasta ja tarttuvan melodian sisältävästä kappaleesta tuli suuri hitti ja sitä seurannut albumi Agents of Fortune myi platinaan oikeuttaneen määrän. Albumi yhdistelee AOR-vaikutteita ja yhtyeen heavy metal -soundia. "The Reaperin" ohella albumin tunnetuimpia kappaleita ovat muun muassa "E.T.I. - Extra-Terrestrial Intelligence" ja "This Ain't the Summer of Love". Albumilla vierailee myös yhdessä kappaleessa sanoittajana ja laulajana Allen Lanierin silloinen tyttöystävä, laulaja Patti Smith. Blue Öyster Cult nousi albumin ja singlen menestyksen myötä tunnetuksi yhtyeeksi ja se keikkaili suuremmilla areenoilla ja teki pitkiä kiertueita.
Seuraava albumi Spectres julkaistiin loppuvuodesta 1977. Yhtye oli vienyt musiikkia entistä enemmän Amerikassa suositun AOR-musiikin suuntaan monien fanien pettymykseksi. Levyllä on kuitenkin eräs yhtyeen suosituimmista kappaleista, "Godzilla". Albumi myi kultalevyyn oikeuttaneen määrän. Vuonna 1978 pitkien kiertueiden jälkeen julkaistiin jälleen live-albumi. Some Enchanted Evening poikkesi sen aikaisten live-albumien tyylistä olematta tupla-LP. Sen seitsemästä kappaleesta kaksi oli cover-kappaleita. Some Enchanted Evening myi hyvin myyden lopulta platinaa.
Vuonna 1979 yhtye julkaisi studioalbumin Mirrors. BÖC oli ottanut ensimmäisen kerran tuottajan lähipiirinsä ulkopuolelta (Sandy Pearlman kumppaneineen oli tuottanut aiemmat albumit). Kyseessä oli Tom Werman, joka oli tuottanut suuria nimiä kuten Ted Nugent ja Cheap Trick. Ratkaisu osoittautui epäonnistuneeksi, sillä yhtyeen mukaan Werman yritti viedä yhtyettä aivan eri suuntaan musiikillisesti kuin he itse halusivat. Levyä onkin sanottu jopa yhtyeen heikoimmaksi albumiksi, lähinnä johtuen entistä kevyemmästä linjasta. Yhtye oli albumin heikosta menestyksestä huolimatta edelleen suosittu live-yhtye ja konserteissa riitti yleisöä.[lähde? ]
Historia > Lisää miehistönvaihdoksia ja teemalevy (1985–1988)

Uusiksi jäseniksi Lanierin ja Downeyn tilalle valittiin Jimmy Wilcox rumpuihin ja Tommy Zvoncheck kosketinsoittimiin. Kriitikot lähes tyrmäsivät tammikuussa 1986 julkaistun Club Ninja -albumin eikä yleisökään sitä pahemmin ostanut. Albumin tiimoilta tehdyn kiertueen jälkeen yhtye käytännöllisesti katsoen hajosi. Basisti Joe Bouchard oli lähtenyt jo kesken kiertuetta. Tauko jäi kuitenkin lyhyeksi, sillä yhtye sai houkuttelevan tarjouksen Euroopan kiertueesta 1987 ja myös Allen Lanier palasi yhtyeeseen Roeserin ja Bloomin rinnalle. Basistiksi tuli Jon Rogers ja rumpaliksi Ron Riddle.
Tällä välin entinen rumpali Albert Bouchard oli ahkeroinut Imaginos-projektin parissa, mutta levy-yhtiö oli hylännyt Bouchardin tekemän materiaalin vuonna 1984 ja levyn tekeminen oli keskeytynyt. BÖC:n ollessa hajoamispisteessä vuonna 1986 oli Sandy Pearlman ehdottanut CBS:lle Imaginosin julkaisua BÖC:n nimen alla ja yhtiössä suostuttiin tähän. Albert Bouchard toivoi, että alkuperäinen kokoonpano voisi palata yhteen, viimeistellä albumin ja tehdä kiertueen sen pohjalta. Tähän ei kuitenkaan suostuttu, ja Pearlman työsti materiaalia uudelleen nauhoittamalla useisiin kappaleisiin Roeserin ja Bloomin lauluosuudet.
Vaikka alkuperäinen kokoonpano mainitaankin levyn kannessa, eivät he loppujen lopuksi soita monellakaan kappaleella. Levyllä käytettiin paljon studiomuusikoita ja Sandy Pearlman teki omia ratkaisuja Bouchardin tietämättä tämän johtaen ilmiriitaan. Lisäksi Bouchard pettyi yhtyeen halutessa jatkaa sen hetkisellä kokoonpanolla eikä palata vanhaan kokoonpanoon. Huolimatta hyvistä arvosteluista Imaginos myi surkeasti ja oli yhtyeen viimeinen albumi Columbia-levymerkillä. Columbia ei juurikaan promotoinut albumia kahden edellisen studioalbumin menestyttyä heikosti.
Yhtyeen kokoonpano (vuodesta 1970 lähtien) > Nykyinen

Eric Bloom – laulu, kitara (1970–)
Donald ”Buck Dharma” Roeser – kitara, laulu (1970–)
Richie Castellano – laulu, kitara, kosketinsoittimet, basso (2004–)
Danny Miranda – basso (1995–2004) (2017- )
Jules Radino – rummut (2004–)